runetrust/blame-folketinget-dk huggingface dataset:
Rune Lund (EL), 2007-10-23:
Et af problemerne ved EU er jo netop, at der sker en magtcentralisering, hvor man fjerner indflydelse rundtomkring fra de enkelte lande og overfører den til lukkede korridorer i Bruxelles, hvor det er embedsmænd og lobbyister, som i alt for høj grad sætter dagsordenen.
Henrik Dam Kristensen (S), 1998-11-04:
Vi havde et Rådsmøde i oktober, hvor samtlige mine kolleger tog ordet og havde en indgangsvinkel, der sådan langt hen ad vejen flugtede den danske, så det er vigtigt for mig, hr. Søren Kolstrup, at understrege, at her pjatter vi ikke rundt med nogle frivillige aftaler på EU-plan osv., vi taler om og går konkret efter forbud, og det har vi kunnet komme meget langt hen ad vejen med, fordi vi har beholdt både den faglige og politiske saglighed i den her diskussion.
Kristian Jensen (V), 2009-10-23:
Hvad angår det budget, der oprindelig lå for 2010, har vi rent faktisk øget SKAT’s budget i forhold til det, der lå i budgetsoverslagene fra tidligere år, for netop at sikre, at der er tilstrækkelige ressourcer til den indsats, vi gerne vil have fra SKAT's side.
Jacob Jensen (V), 2008-11-25:
Men for vores vedkommende, for Venstres vedkommende, er det essentielle her, at vi skal sikre den stabilitet på det finansielle marked, som er så afgørende for udviklingen i vores samfund, ikke kun af hensyn til de implicerede banker, de implicerede låntagere, de indskydere, der er tale om, men sådan set for hele samfundet under et.
Pernille Rosenkrantz-Theil (EL), 2004-09-07:
Den investering kan slet og ret finansieres ved, at arbejdsgiverne betaler 1 pct. af lønsummen til en uddannelsesfond, og at samfundskassen samtidig bidrager med de sparede dagpenge og sparede omkostninger til at administrere arbejdsløsheden.
Anders Kronborg (S), 2021-04-06:
Derfor kunne jeg godt tænke mig, når ordføreren selv bringer dvalemodellen på bane, bringer en genoptagelse af erhvervet på bane, at spørge ordføreren ligeud, om ordføreren er villig til at drøfte en genoptagelse af erhvervet, eller om ordføreren vil holde fast i nogle af de citater, som jeg i hvert fald har ladet mig fortælle at ordføreren tidligere har haft, om, at man ikke ønsker minkavl overhovedet i Danmark.
Sophie Løhde (V), 2025-02-21:
Jeg vidste også godt, at der ville være mange forskellige holdninger, givetvis også internt blandt forskellige partier og andet, men det, der var vigtigt for mig, var, at vi fik en god, ordentlig og grundig proces, hvor alle havde mulighed for at komme til orde, hvor vi sørgede for at få inddraget en masse videnspersoner og interessenter, og hvor vi også sørgede for at kunne lave nogle aftaler, som forhåbentlig også kan være langtidsholdbare i relation til de ændringer, som vi nu i dag gennemfører.
Tove Fergo (V), 2001-05-07:
Når jeg tænker på kommissoriet for narkofølgegruppen, så lyder det for mig fuldstændig, som om det er det samme, sundhedsministeren nu vil sidde og lave ovre i Sundhedsministeriet, ganske vist denne gang med nogle læger i stedet for med nogle mennesker, som arbejder ude i marken, og så nogle politikere.
Martin Henriksen (DF), 2010-04-08:
Der er ingen strafferetlige sanktioner forbundet med det her lovforslag, men der er jo nok nogle unge mennesker, der vil opfatte det som en sanktion, hvis politiet kommer ud og henter dem og under visse forudsætninger, hvis politiet vurderer, at det er nødvendigt, har mulighed for at bruge magt.
Mai Villadsen (EL), 2022-04-05:
Jeg håber også, at fru Aaja Chemnitz Larsen vil delagtiggøre resten af Folketinget, hvis der er noget eller nogle områder, hvor vi bør samarbejde i langt højere i forhold til grøn omstilling og udvikling; vi har jo også haft diskussionen i forhold til et forskningssamarbejde.
Anders Samuelsen (LA), 2015-11-03:
Jeg vil også gerne takke for, at statsministeren har været med til at gøre Liberal Alliance til sådan et midterparti i den forstand, at vi jo gik til valg på at hente 1 pct. om året på det offentlige forbrug – og det var helt på månen og helt urealistisk, og det kunne ikke lade sig gøre.
Ole Birk Olesen (LA), 2022-02-22:
Jeg er også fuldstændig ligeglad med, om den næste, der så kommer, også er en mand, eller om det er en kvinde, for jeg synes bare, man skal ansætte den bedste, og det er i lederstillinger i det offentlige ikke nogen kvalitet – modsat i politik – at man er af et bestemt køn.
Kaare Dybvad Bek (S), 2019-12-04:
Men jeg kan forstå, at man i Venstre gerne vil lave en kampagne på det, lave facebookannoncer på det og hele tiden skrive ud omkring det, fordi man forestiller sig, at man så kan sætte en skræk i livet på folk, og det må jeg jo sige er det, der sker.
Søren Egge Rasmussen (EL), 2020-04-29:
og er ministeren enig i, at der også skal tages hånd om denne udledning, når der skal forhandles en klimahandlingsplan for landbruget, og at anbefalingerne fra Klimapartnerskabet for Fødevare- og Landbrugssektoren til reduktion af drivhusgasser dermed ikke er dækkende?
Keld Albrechtsen (EL), 2001-06-01:
Jeg må også konstatere, at de spørgsmål, vi stiller, f.eks. omkring de konsekvenser, det får for affaldshåndteringen og vandforsyningen her i Danmark, ikke bliver besvaret. Men jeg skal så slutte med den bemærkning, som også fru Anne Baastrup var inde på, nemlig at denne lov jo altså ikke vedtages efter reglerne i grundlovens § 20.
Søren Pape Poulsen (KF), 2021-10-07:
Vil Venstre være med til, at vi laver en uafhængig enhed, der skal kontrollere, hvorvidt de private leverandører skal levere ydelsen til en fair pris, altså får tjekket, om kommunernes beregninger er korrekte, eller om de nogle gange spidser pennen lidt rigeligt, når de skal vise, hvor billigt kommunen gør det og derved gør det håbløst for private leverandører at komme ind på det her marked?
Peder Hvelplund (EL), 2025-04-10:
Venstre er jo ellers et parti, der er bygget på en grundlæggende demokratisk opfattelse med folkestyre, med andelsbevægelse, ét hovede og én stemme, og hvor vi grundlæggende har respekteret, at det, vi gør i folkestyret, er, at holdninger brydes, og at vi deler os efter anskuelser, men at vi også accepterer, at folk har forskellige synspunkter, og jeg må jo også konstatere, at et tidligere Venstrekoryfæ som Birthe Rønn Hornbech selv har givet udtryk for, at det her er et alvorligt skred i forhold til Venstres opfattelse.
Villy Søvndal (SF), 2002-05-29:
Jeg håber derfor ikke, at hensigten med at få forslaget tilbage i udvalget er, at Dansk Folkeparti igen har været ovre og fået smæk af regeringen, for så er det jo synd, og så risikerer vi, at det gode betænkningsbidrag, der nu ligger, ikke bliver gennemført.
Tove Videbæk (KD), 2004-01-20:
Barnet eller børnene er jo meget loyale og vil ofte ikke belaste den tilbageværende forælder, men vil hellere være med til at støtte den voksne og trænge deres egen sorg i baggrunden. Nogle af disse børn, som har gået længe med en ubearbejdet sorg, har måske brug for en psykolog, men de fleste af dem ville sikkert kunne nøjes med en sorggruppe for børn, hvor de kan få luft for deres trykkede følelser, i hvert fald hvis de kommer i gang hurtigt.
Søren Egge Rasmussen (EL), 2015-10-22:
Det er klart, og det er jo rigtig farligt, når politikere vil gennemføre noget, som de har fundet på – f.eks. sådan en boligjobordning til 1 mia. kroner, hvor de arbejdspladser, der skabes igennem den, er alt for dyre.
Morten Østergaard (RV), 2009-05-26:
Der er jo ikke nogen tvivl om, at i de senere år har ikke mindst Politiets Efterretningstjeneste spillet en større rolle i den offentlige debat, men også som følge af, at terrortruslen mod Danmark er blevet større - måske har den aldrig været større - og Politiets Efterretningstjeneste har også fået øgede beføjelser igennem lovgivningen.
Laura Lindahl (LA), 2016-03-01:
Hvad end det handler om, om man skal i fængsel, når man stjæler en pakke tyggegummi, eller om man kan slippe med en bøde, hvor mange flygtninge vi skal tage imod her i Danmark, eller hvor høj kontanthjælpen skal være, så er det det, som mennesker, der er fradømt retten til at bestemme over deres eget liv, med det her lovforslag skal få lov til at bestemme.
Dan Jørgensen (S), 2014-01-21:
Jeg må sige, at hr. Erling Bonnesen i hvert fald siger en ting, som jeg er meget, meget glad for, nemlig at vi er et foregangsland på dyrevelfærdsområdet, og at det er det, vi brander os på ude i verden, og at det er derfor, vi kan sælge vores produkter.
Carsten Bach (LA), 2018-10-09:
Om der er tale om oprustning eller ej, vil jeg måske lade mere forsvarskyndige om at vurdere, men der er jo ikke nogen tvivl om, som spørgeren også henleder min opmærksomhed på, at der er øget aktivitet, bl.a. med, som jeg også nævnte i min ordførertale, nyetablering eller i hvert fald udvidelse af en russisk landingsbane inden for det arktiske område.
Henrik Frandsen (M), 2026-01-27:
Men at begynde at beslutte en hel masse løsrevne elementer inden for forskellige områder – altså elementer, som har været foreslået i beslutningsforslag her i Folketingssalen – og så efterfølgende komme til finanslovsforhandlingerne og sige, at nu er pengene sådan set brugt, fordi man er ansvarlig, er jo ikke den rigtige måde at gøre det på.
Annette Lilja Vilhelmsen (SF), 2008-12-17:
Hvordan forestiller ministeren sig at man kan tage særligt hensyn til mennesker med funktionsnedsættelser i den aftale, der ifølge regeringens forslag til ny transportplan for Danmark påtænkes indgået med DSB om en ekstra indsats for tilgængeligheden til og fra stationerne, og her tænkes bl.a. på, hvordan der kan skabes bedre tilgængelighed for blinde, svagtseende og folk med bevægehandicap?
René Gade (ALT), 2016-02-12:
Det, jeg står og formulerer her om iværksætteres motivation for at drive forretning, nærmer sig næsten konspirationstanker, men vi bliver nødt til at anerkende, at når vi kører rundt i Danmark og handler i virksomheder, kan vi altså ikke forvente, at de lever op til de værdier, som vi gerne vil have at man skal leve op til her i Danmark.
Kuupik Kleist (IA), 2003-01-16:
Det glæder mig selvfølgelig, at Socialdemokraterne udtaler sig positivt og vel egentlig også er parate til at vedtage en overdragelse af ejendomsretten til Grønland i det øjeblik, man synes, at de betingelser, man stiller for det, er opfyldt.
Jacob Buksti (S), 2003-02-04:
Det, der er det afgørende, og hvor det her er fup, er den model, man så stiller op, hvor man først flytter sekretariatsbetjeningen over i staten og derefter lægger den tilbage i kommunerne. Hvis man nu teoretisk forestillede sig, at man bare lod den blive i kommunerne, hvad ville der så ske?
Ole Sohn (SF), 1999-05-20:
Men faktisk er man jo i gang med at begå vold mod forligsmandsloven, for i forligsmandslovens § 4, stk. 5, står der faktisk om den bemyndigelse, der er overladt til forligsmanden/-kvinden, at hvis forligsmanden finder, at en situation kan udvikle sig livstruende eller skade større samfundsinteresser, har han mulighed for at udsætte en konflikt. Den situation har forligsmanden ikke fundet.
Simon Emil Ammitzbøll (LA), 2017-05-18:
Jeg skal også sige, at når man både ser på at skulle lave cpr-systemet om og ser på, hvordan der kan være en klar og nem identifikation i forskellige dele af den offentlige og private sektor, er det vores vurdering, at der er for store omkostninger forbundet med at ændre de pågældende systemer.
Jann Sjursen (KD), 2004-05-10:
Vi er selvfølgelig fuldt ud opmærksomme på, som forslagsstillerne også har gjort opmærksom på flere gange i løbet af debatten, at det, man ønsker, ikke er en forpligtelse for folkekirken og andre trossamfund, men en mulighed for at medvirke ved partnerskabsstiftelsen.
Aase D. Madsen (DF), 2001-10-10:
Da Dansk Folkepartis ordfører, hr. Poul Nødgaard, ikke har mulighed for at holde dette indlæg i dag, skal jeg på partiets vegne give fuld tilslutning til forslaget om, at bestemmelsen ændres til, at et forslag til vedtagelse maksimalt kan indeholde 150 ord.
Jesper Petersen (S), 2024-11-27:
Derfor er der indgået en politisk aftale i 2022 og altså en opfølgende aftale i sommer for at sikre, at udrulningen af fjernvarme og forbrugerpriserne i det hele taget på fjernvarme er fornuftige som følge af effektiv drift og god forvaltning af selskabet.
Carl Valentin (SF), 2022-02-08:
Når andre ordførere spørger ind til det her med udbredelsen af det til flere byer, bliver der fra ministeren henvist til luftpartnerskabet, og det forstår jeg godt, for de skal jo kigge på det her, men det er stadig væk meget interessant at høre, hvad Socialdemokratiet egentlig ønsker og håber i forhold til den fremtidige udvikling.
Lisbeth Bech-Nielsen (SF), 2025-05-15:
Er det rimeligt, at danske investeringskroner bliver brugt til fossil ekspansion, der går imod Parisaftalen, i et fattigt land, hvor lokalbefolkningen kæmper med næb og klør mod en olierørledning, som de mener vil ødelægge deres lokalsamfund og deres miljø, og som på ingen måde kommer dem til gavn, heller ikke i økonomiske termer?
Karin Nødgaard (DF), 2006-02-02:
Dansk Folkeparti noterer sig Indenrigs- og Sundhedsministeriets oplysninger om, at det er Lægemiddelstyrelsen, der skal overvåge kvaliteten og sikkerheden af væv og celler og iværksætte relevante tiltag på baggrund bl.a. af de indberettede oplysninger om alvorlige uønskede hændelser og bivirkninger.
Kristen Touborg (SF), 2005-06-17:
Den strid om sproget siger os, at man skal være grundig i behandlingen, og at den her sag nok har haft for kort tid gennem sagsforløbet, men det, der så har talt meget for, at vi ender med at ville stemme for lovforslaget, er, at der er et flertal også på Færøerne, som går ind for, at man kører loven på denne led.
Martin Henriksen (DF), 2008-11-25:
Jeg lavede bare et tankespind, hvor jeg sagde, at det kunne have gået meget hurtigere - altså, vi kunne havde fået en SU-aftale for lang tid siden, for 2 år siden, for 3 år siden, hvis ikke det var, fordi venstrefløjen konstant og uafbrudt i forligskredsen have brugt sin vetoret til at nedlægge veto mod, at studerende kunne få lov til at tjene lidt mere ved siden af deres SU.
Pernille Sams (KF), 1999-01-14:
Problemet er heldigvis ikke akut aktuelt, for vi har ikke haft disse egentlige fjendtlige overtagelser eller andre fiaskoer, kan man kalde dem, som har fået aktiekurserne til at falde i forbindelse med overtagelse af bestemmende indflydelse i virksomheder i de seneste måneder.
Lissa Mathiasen (S), 2001-05-18:
og jeg vil godt sige, at vi glæder os i hvert fald over at se den vækst, der rent faktisk er i de her områder. Hvis vi tager det enkelte menneskes velfærd og sætter det i centrum, så er vores ønske, at vi er med til at skabe en god og holdbar bypolitik.
Kaare Dybvad Bek (S), 2025-01-23:
Det ville være en helt naturlig ting, i forlængelse af at Det Konservative Folkeparti står på konventionernes grund, men det ville selvfølgelig bryde med det, som nok var formålet med det beslutningsforslag, som var fra Det Konservative Folkeparti, som var, at man gerne ville have noget positiv omtale i lokalområdet omkring Kærshovedgård.
Anders Fogh Rasmussen (V), 2004-02-03:
Der blev ikke henvist til håndfaste beviser for beholdninger af masseødelæggelsesvåben, nej, det var begrundet i, at Saddam Hussein havde nægtet at samarbejde med FN's Sikkerhedsråd, og at sådan en tyran da ikke bare kan tilsidesætte det, FN beslutter, uden at det må have en konsekvens, for så underminerer man jo respekten for FN's Sikkerhedsråd.
Peter Skaarup (DF), 2001-05-04:
Så man kan sige, at en af de vigtige forudsætninger eller brikker, der kan flyttes rundt med i forhold til at begrænse indstrømningen af illegale asylsøgere, jo er grænsekontrollen, og den har Venstre og De Konservative spillet sig af hænde på grund af partiernes tilslutning til Schengen.
Helle Thorning-Schmidt (S), 2013-11-05:
Hr. Kristian Thulesen Dahl må altså have mig undskyldt, men det klinger temmelig hult, at man siger, at der skal gøres mere for de ældre, samtidig med at man ønsker, at hr. Lars Løkke Rasmussen skal være statsminister næste gang – med et parti, som går til valg på nulvækst, vil det selvfølgelig betyde, at man kan gøre mindre for de ældre.
Line Barfod (EL), 2002-02-08:
Og endelig: Hvis man lavede 100 pct. statsrefusion på alle overførselsindkomsterne, som vi diskuterede tidligere i dag om at hæve refusionen på førtidspensionsområdet, så ville det også betyde, at vi slap for kassetænkningen, og at man derfor kunne undgå en række sager på det område. Så mere enkel lovgivning og retskrav til folk er den bedste måde at få en højere retssikkerhed på.
Troels Lund Poulsen (V), 2005-04-26:
Der kan vi så konstatere – det er også det, jeg brugte min tid i min ordførertale på under den forrige debat – at der er virksomheder, som er gået foran, som har gjort en forskel: TDC, hvor der er 15 pct. kvinder på toplederniveau og 30 pct. kvinder på mellemlederposter; Nykredit med 15 pct. på toplederniveau og 33 pct. på mellemlederposter.
Simon Emil Ammitzbøll (RV), 2008-05-16:
Da den radikale ordfører, fru Bente Dahl, desværre ikke kan være til stede, har jeg lovet at læse hendes ordførertale op, og det vil nu ske: For det første foreslås det, at politiet i sager om grovere uforsvarlig behandling af dyr og dyremishandling gives beføjelse til at udstede et midlertidigt forbud mod at have med dyr at gøre, indtil der er faldet dom i sagen, og at straffen skærpes til fængselsstraf i sager om grovere uforsvarlig behandling af dyr og dyremishandling. For det andet foreslås det, at straffen kan skærpes til fængselsstraf i sager om grovere uforsvarlig behandling af dyr og dyremishandling.
Line Barfod (EL), 2009-11-12:
Det vil vi gerne have man kommer i gang med, for så behøver vi forhåbentlig ikke en 30-års-plan, så kan det være, vi kan nøjes med en 5-års-plan eller en 4-års-plan, som vi har foreslået i det beslutningsforslag, som vi skal behandle om nogle uger.
Frank Dahlgaard (KF), 1998-11-03:
Det gælder, når vi ser mod øst, hvor de baltiske lande er stærkt optaget af vores nordiske samarbejdsmodel, og det gælder såmænd også, når vi ser mod vest, hvor Storbritannien og Irland overvejer at bruge Nordisk Råd som en model for det nye ø-råd, de tænker på at oprette, et råd, der skal omfatte et samarbejde mellem England, Irland og de nye selvstyrende områder Skotland, Wales, Nordirland og Kanaløerne.
Peter Duetoft (CD), 2000-12-13:
Billedet var jo, at Venstre overhovedet ikke var i forhandling på det tidspunkt om noget som helst, fordi de rent faktisk ikke ville finansiere tingene på en måde, som regeringen ville acceptere, eller omvendt: Regeringen ville ikke acceptere den måde, som Venstre ønskede at finansiere tingene på.
Stinus Lindgreen (RV), 2021-01-19:
Jeg har ved flere lejligheder fremhævet, hvad vi i Radikale Venstre sætter særlig højt, nemlig balancen mellem det helt nødvendige sundhedsfaglige input og de politiske beslutninger, herunder åbenhed om indstillingerne fra Epidemikommissionen; langt bedre parlamentarisk kontrol med de beslutninger, der træffes; og så skal vi selvfølgelig sikre borgernes retssikkerhed, for der er ikke og må ikke være en modsætning mellem folkesundhed og retsstat.
Heidi Bank (V), 2025-10-23:
Det bliver en selvfølgelighed, at også du, der bor i lejlighed, kan køre i elbil og kan lade nemt op, i stedet for at du sammen med lidt for mange andre elbilister efter en lang arbejdsdag skal jagte en elladestander i nabolaget, eller i stedet for at du måske ikke tør vælge en elbil.
Ole M. Nielsen (KRF), 2001-05-04:
sig at have åbent. Jeg kan se det hjemme i mit eget bysamfund, hvor der ligger et par discountbutikker i købstaden Frederikshavns udkant, som har holdt ulovligt åbent, og som indtil den seneste revision af lukkeloven faktisk har taget livet af de butikker i landsbyerne, som ligger i en periferi af 5-8 km uden om Frederikshavn, fjernet deres omsætning fra dem, fordi mange af de mennesker, som skulle handle derude i de bitte små byer, også har ærinde i Frederikshavn, og når de kommer ad landevejen, vil de hellere handle i den store butik, som har åbent lørdag og søndag hele dagen.
Susanne Clemensen (CD), 1998-12-02:
Men i øvrigt er Evalueringsinstituttet en rigtig god idé og noget, som vi længe har savnet, for på den måde kan man få gennemført systematiske, obligatoriske evalueringer af uddannelse og undervisning både horisontalt og vertikalt og få vurderet samspillet mellem uddannelsesforløb og uddannelsesniveauer og udviklingen i uddannelsesforløb osv. I den forbindelse vil jeg ikke undlade at gøre opmærksom
Bendt Bendtsen (KF), 1997-12-12:
Uanset hvad vi nu hører fra både arbejdsminister og Socialdemokratiets ordfører, så må vi blot sige, at uanset hvordan man snakker stolpe op og stolpe ned, så rykker det jo ikke en tøddel ved det faktum, at foreningsfriheden er en fundamental menneskeret, og det er jo sagens kerne.
Pia Adelsteen (DF), 2019-04-04:
Det er sandsynligvis også rigtigt gættet, men grunden til, at jeg også spørger lidt ind til den her evaluering, nu hvor ministeren er på talerstolen, er selvfølgelig, at en af forudsætningerne for, at Dansk Folkeparti var indstillet på at være med i de her nationalparker, virkelig var, at det var ad frivillighedens vej for lodsejerne.
Carsten Hansen (S), 2004-04-27:
Til slut vil jeg nævne, at vi også lægger vægt på en række af de elementer, der er med om at styrke praktikken, og en række af de forslag, der er i betænkningen, vil vi gerne være med til at videreudvikle, bl.a. det med at tilknytte en studerende til den enkelte skole, også over længere forløb og gerne som en slags følordning.
Lars Boje Mathiesen (NB), 2022-02-24:
Men jeg kan konstatere, at Socialdemokratiet mener, at i et land med verdens højeste skattetryk er det her det rigtige tidspunkt for, at danskerne godt kan betale mere i skat, for selv om de ser elpriserne stige, og selv om der er inflation og de har svært ved at få tingene til at hænge sammen, skruer vi lidt mere på skatteskruen.
Ane Halsboe-Jørgensen (S), 2019-11-21:
For noget af det, som jeg oplever er styrken i den måde, det bliver diskuteret på, i den danske debat, er netop, at vi prøver at rumme, at vi prøver at udvikle, at vi prøver at gå moderne til det, og at vi prøver at give alle mennesker en plads, som de er, men uden at gå for langt, og uden at gå på kompromis med, at på et universitet bliver man provokeret – man bliver udfordret, og man bliver mødt med nogle andre holdninger end ens egen holdning, og det skal man – og vi skal stå fast på forskningsfrihed.
Christian Rabjerg Madsen (S), 2025-05-21:
Det væddemål er fra min side hermed indgået, men jeg kan også bare sige, at det ikke ændrer på, at den problemstilling, som de Konservative her peger på, mener jeg er meget, meget vigtig, og det er derfor, at vi både på det allerøverste niveau politisk og diplomatisk arbejder på at ændre de her konventioner, så vi kan få kriminelle sendt hjem.
Marianne Jelved (RV), 2003-11-18:
Derfor vil jeg gerne kvittere og være venlig over for ministeren, som jeg tror har fået en besked om at ændre loven, og derfor vil jeg gerne påskønne, at det så kraftigt i bemærkningerne anbefales at fastholde folkeoplysningsudvalgene, og jeg håber, at disse ord fra ministeren bærer frugt ude i kommunerne, men jeg har mine tvivl.
Simon Emil Ammitzbøll (LA), 2013-05-02:
Vi ved, at politiet er ret gode til at fange de bande- og rockerkriminelle, og domstolene er sådan set også meget flittige til at følge op, men det, der så desværre sker, er, at vi har en lovgivning, der gør, at de ikke får særlig hårde straffe.
Trine Torp (SF), 2022-01-13:
Og så kan man sige, at når det så handler om at overlevere informationer, er det jo selvfølgelig med forældrenes samtykke, men der er altså heller ikke ret mange forældre, som står i den her situation, som ikke vil gøre hvad som helst for at samarbejde med de relevante parter, der skal involveres i det.
Morten Homann (SF), 2002-10-24:
Det er simpelt hen ikke en fair måde at gribe det an på. Derfor er behov for at stramme op på, dels at reglerne overholdes, dels at der skal være bedre muligheder for at indskærpe dem, og dels at vi også ser på, om ikke der er behov for nogle nye regler for at sikre, at vi har en tidssvarende praksis på det her område.